《烛影摇红 春晚重饮人倚楼题壁》
清代·姚燮

薄雨收尘，画堤影送斜阳骤。一帘风款飐红垆，垆上新丰酒。

人似杨花去久。但杨枝、青青似旧。旧莺飞到，解甚相思，那般黄瘦。

半晌凭栏，湿云卷尽横栏岫。晚青吹度隔蘋来，偏弄眉姿秀。

短笛渔湾唱又。缕金歌、重堪闻否。抱觞未醉，一段闲情，已难消受。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。